 Wuxuu ka tagayaa caasimada Hargeysa iyadoo maanta madaar casri ah oo laga soo dago leh, oo aanu qofku Berbera mudanyeyn Jabuutina aanu mudanyeyn, wuxuu ka tagayaa iyadoo wadooyin fiiciican leh oo ay ka duwan tahay sidii hore, waxaasi waa waxqabadkii KULMIYE maanta loolan ayaa lagu jiraa doorashadiina waxa hadhay muddo yar, waa lays dafirayaa waxaannu arkaynaa ragga aannu talada dalka isku hayno oo habeen iyo maalinba talo kaga ururtay cay, dafiraad iyo cantalofijayn, waxaanu leenahay waar wax waxaa dhaama la kaalay, anagu caytami mayno af-lagaadoona mayno, siyaasada waxaanu u naqaanaa in si sharaf leh loo loolamo, si sharaf lehna laysku dhaliilo, laakiin af-lagaadadu siyaasada way ka reeban tahay, dalkii ayaa la cunay, dalkii ayaa la boobay, dalkii ayaa la xaraashay, waar erayadaasi waa aflagaado, ninkii haya wax la cunay iyo wax la xaarashay shacbiga reer Somaliland in-dhahooda ayey qabaane badka ha keeno, caydu way sahlan tahay laakiin xaqiiq ayey u baahan tahay. 